**Ministru kabineta noteikumu projekta “Grozījumi Ministru kabineta 2009. gada 15. septembra noteikumos Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |

|  |  |
| --- | --- |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2009. gada 15. septembra noteikumos Nr. 1056 “Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”” (turpmāk – noteikumu projekts) un tā anotācija izstrādāti atbilstoši Komisijas 2019. gada 15. maija Direktīvai (ES) 2019/782, ar ko attiecībā uz saskaņotu riska indikatoru izveidi groza Eiropas Parlamenta un Padomes Direktīvu 2009/128/EK (turpmāk- Direktīva 2019/782).Grozījumi stāsies spēkā 2019. gada 5. septembrī. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Lauksaimniecības un lauku attīstības likuma 11. panta trešās daļas 3. punkts un Augu aizsardzības likuma 5.panta 5.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Direktīva 2019/782 ir jāpārņem līdz 2019.gada 5.septembrim.Direktīva 2019/782 paredz grozījumus Eiropas Parlamenta un Padomes 2009. gada 21. oktobra Direktīvā 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai (turpmāk – Direktīva 2009/128/EK), aizstājot pašreizējo Direktīvas 2009/128/EK IV pielikumu “Saskaņoti riska indikatori” ar Direktīvas 2019/782 pielikumu.Saskaņā ar Direktīvas 2009/128/EK 3. panta 7.punktu “riska indikators” ir aprēķina metodes rezultāts, ko izmanto, lai novērtētu pesticīdu radītu risku cilvēku veselībai un (vai) videi, savukārt Direktīvas 2009/128/EK 15. panta 1. punktā noteikts, ka saskaņotus riska indikatorus nosaka atbilstīgi šīs direktīvas IV pielikumam.Līdz šim Eiropas Savienībā saskaņoti riska indikatori nebija izstrādāti un Direktīvas 2009/128/EK IV pielikums nebija aizpildīts, tāpēc nacionālajos normatīvajos aktos nebija noteiktas prasības saskaņoto riska indikatoru noteikšanai. Ar Direktīvu 2019/782 tiek aizstāts Direktīvas 2009/128/EK IV pielikums, iekļaujot tajā divus riska indikatorus, kā arī to aprēķināšanas un publicēšanas kārtību. Direktīvas 2019/782 prasības tiek pārņemtas, Ministru kabineta 2009. gada 15. septembra noteikumus Nr. 1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība” (turpmāk – noteikumi Nr. 1056) papildinot ar 33.1 un 33.2 punktu, kā arī 2.1 pielikumu. Riska indikatorus aprēķina Valsts augu aizsardzības dienests (turpmāk – dienests) vienu reizi gadā, pamatojoties gan uz statistiku, kas iegūta saskaņā ar Eiropas Parlamenta un Padomes 2009. gada 25. novembra Regulu (EK) Nr. 1185/2009 attiecībā uz statistiku par pesticīdiem, kā arī gan uz informāciju par darbīgajām vielām, kas iegūta saskaņā ar Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK. Dienests publicē saskaņotos riska indikatorus ne vēlāk kā 20 mēnešus pēc attiecīgā atsauces gada beigām. Saskaņotie riska indikatori tiek izmantoti Direktīvas 2009/128/EK izvirzīto mērķu sasniegšanas novērtēšanai Latvijā, novērtējot augu aizsardzības līdzekļu lietošanas radīto risku tendences. Dienests riska indikatoru aprēķina un publisko saskaņā ar Latvijas rīcības plāna augu aizsardzības līdzekļu ilgtspējīgai izmantošanai iekļautajiem virzieniem un uzdevumiem (spēkā esošais Rīcības plānu augu aizsardzības līdzekļu ilgtspējīgai izmantošanai <https://likumi.lv/doc.php?id=256115> un projekts "Latvijas rīcības plāns augu aizsardzības līdzekļu ilgtspējīgai izmantošanai 2019.–2023.gadam" <http://tap.mk.gov.lv/lv/mk/tap/?pid=40475790>).Noteikumu projekts paredz papildināt noteikumus Nr. 1056 ar 33.1 un 33.2 punktu, kuros būs noteikti riska indikatoru veidi un to aprēķināšanas kārtība. Noteikumu projekts paredz noteikumus Nr. 1056 papildināt ar 2.1 pielikumu, kurā būs norādītas metodes, ar kuru palīdzību būs iespējams aprēķināt augu aizsardzības līdzekļu lietošanas radīto risku tendences. Noteikumu projekta 1.2. apakšpunktā izteiktajā informatīvajā atsaucē uz Eiropas Savienības direktīvām nav minēta noteikumu Nr. 1056 spēkā esošās redakcijas informatīvās atsauces uz Eiropas Savienības direktīvām 2. punktā norādītā Eiropas Parlamenta un Padomes 1998. gada 22. jūnija Direktīva 98/34/EK, ar ko nosaka informācijas sniegšanas kārtību tehnisko standartu un noteikumu jomā, un Eiropas Parlamenta un Padomes 1998. gada 20. jūlija Direktīva 98/48/EK, ar kuru groza direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomā, jo šīs direktīvas bija spēkā līdz 2015. gada 6. oktobrim.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projekts skar dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019. gada 15. maija Direktīva (ES) 2019/782, ar ko attiecībā uz saskaņotu riska indikatoru izveidi groza Eiropas Parlamenta un Padomes Direktīvu 2009/128/EK. Eiropas Parlamenta un Padomes 2009. gada 21. oktobra Direktīva 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai.Eiropas Parlamenta un Padomes 2009. gada 25. novembra Regula (EK) Nr. 1185/2009 attiecībā uz statistiku par pesticīdiem. Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK.Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu.  |
| 2. | Citas starptautiskās saistības | Nav.  |
| 3. | Cita informācija | Nav.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2019. gada 15. maija Direktīva (ES) 2019/782, ar ko attiecībā uz saskaņotu riska indikatoru izveidi groza Eiropas Parlamenta un Padomes Direktīvu 2009/128/EK.Eiropas Parlamenta un Padomes 2009. gada 21. oktobra Direktīva 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai.Eiropas Parlamenta un Padomes 2009. gada 25. novembra Regula (EK) Nr. 1185/2009 attiecībā uz statistiku par pesticīdiem. Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK.Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas 2019. gada 15.maija Direktīvas (ES) 2019/782, ar ko attiecībā uz saskaņotu riska indikatoru izveidi groza Eiropas Parlamenta un Padomes Direktīvu 2009/128/EK (Dokuments attiecas uz EEZ.) Pielikums “IV Pielikums” | Noteikuma projekta 1.3. apakšpunktā izteiktā noteikumu Nr.1056 2.1 pielikuma 1.iedaļa | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Komisijas 2019. gada 15. maija Direktīvas (ES) 2019/782, ar ko attiecībā uz saskaņotu riska indikatoru izveidi groza Eiropas Parlamenta un Padomes Direktīvu 2009/128/EK (Dokuments attiecas uz EEZ), IV pielikums | Noteikuma projekta 1.3. apakšpunktā izteiktā noteikumu Nr.1056 2.1 pielikuma 2.iedaļa | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu pielikuma A, B, D un E daļa | Noteikumu projekta 1.3. apakšpunktā izteiktais noteikumu Nr.1056 2.1 pielikums | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes 2009. gada 21.oktobra Direktīvas 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai, 15.panta 2.punkts un 15.panta 4.punkts | Noteikumu projekta 1.3. apakšpunktā izteiktais noteikumu Nr.1056 2.1 pielikums | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes 2009. gada 25. novembra Regulas (EK) Nr. 1185/2009 attiecībā uz statistiku par pesticīdiem I pielikums („Statistika par pesticīdu laišanu tirgū”) | Noteikumu projekta 1.1.apakšpunktā izteiktais noteikumu Nr.1056 33.2 punkts un 1.3. apakšpunktā izteiktais noteikumu Nr.1056 2.1 pielikums | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes 2009. gada 21. oktobra Regulas (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK, 53. pants | Noteikumu projekta 1.1.apakšpunktā izteiktais noteikumu Nr.1056 33.2 punkts un 1.3. apakšpunktā izteiktais noteikumu Nr.1056 2.1 pielikums | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes 2009. gada 21. oktobra Regulas (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK, 22. pants | Noteikumu projekta 1.3. apakšpunktā izteiktais noteikumu Nr.1056 2.1 pielikums | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes 2009. gada 21. oktobra Regulas (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK, 24. pants | Noteikumu projekta 1.3. apakšpunktā izteiktais noteikumu Nr.1056 2.1 pielikums | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes 2009. gada 21. oktobra Direktīvas 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai, 15. panta 1.punkts. | Noteikumu projekta 1.1. apakšpunktā izteiktais noteikumu Nr.1056 33.1 punkts | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Eiropas Parlamenta un Padomes 2009. gada 21. oktobra Direktīvas 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai, 3. panta 7. punkts | Noteikumu projekta 1.3. apakšpunktā izteiktais noteikumu Nr.1056 2.1 pielikums | ES tiesību akta vienība tiek pārņemta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Saskaņā ar Eiropas Parlamenta un Padomes 2009. gada 21. oktobra Direktīvas 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai, 15. panta 1. punktu dienests riska indikatoru aprēķina un publisko saskaņā ar Latvijas rīcības plāna augu aizsardzības līdzekļu ilgtspējīgai izmantošanai iekļautajiem virzieniem un uzdevumiem.Tā kā Latvijā līdz šim nav izstrādāti un praksē pielietoti zinātniski pamatoti riska indikatori, ar kuru palīdzību varētu novērtēt augu aizsardzības līdzekļu ietekmi uz vidi un cilvēku veselību, noteikumu projektā saskaņotie riska indikatori tiek pārņemti atbilstoši direktīvā 2019/782 paredzētajam regulējumam.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | 2019. gada 4. jūlijā noteikumu projekts elektroniski nosūtīts saskaņošanai Zemnieku saeimai, Latvijas Lauksaimniecības Kooperatīvu asociācijai un Lauksaimnieku organizāciju sadarbības padomei. No 2019. gada 4. jūlija līdz 2019. gada 12. jūlijam informācija par noteikumu projektu tika ievietota tīmekļvietnē www.zm.gov.lv sabiedriskai apspriešanai. |
| 3. | Sabiedrības līdzdalības rezultāti | Priekšlikumi un iebildumi noZemnieku saeimas, Latvijas Lauksaimniecības Kooperatīvu asociācijas un Lauksaimnieku organizāciju sadarbības padomes netika saņemti.Par tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests un Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešama jaunu institūciju izveide, esošo likvidācija vai reorganizācija. Projektam nav ietekmes uz institūciju cilvēkresursiem. |
| 3. | Cita informācija | Nav. |

Zemkopības ministrs K. Gerhards

Guste 67027217

dace.guste@zm.gov.lv